২০২২ ফিফা বিশ্বকাপ বাছাইপর্ব

**২০২২ ফিফা বিশ্বকাপ বাছাইপর্ব** প্রক্রিয়াটি ২০২২ ফিফা বিশ্বকাপে খেলার জন্য ৩২ টি দলের মধ্যে ৩১ টির দল নির্বাচনের জন্য ছয়টি ফিফা কনফেডারেশন আয়োজিত একাধিক টুর্নামেন্ট। স্বাগতিক হিসাবে কাতার সরাসরি খেলার যোগ্যতা অর্জন করেছে। ফিফার সদস্য বাকি ২১০টি দল বাছাইপর্ব প্রতিযোগিতায় খেলার যোগ্যতা অর্জন করেছে।

বাছাইপর্ব ২০১৯ সালের জুনে শুরু হয়২১ সেপ্টেম্বর ২০২২-এ শেষ হবে। ৬ জুন বাছাইপর্বের প্রথম গোলটি করেন মঙ্গোলিয়ার খেলোয়াড় নর্জমোগিন সেডেনবাল। পূর্ববর্তী টুর্নামেন্টের বিপরীতে এবার সিদ্ধান্ত নেওয়া হয় যে কোন সাধারণ প্রাথমিক ড্র হবে না, প্রতিটি কনফেডারেশনের ব্যবহৃত বিভিন্ন সময়রেখার কারণে বিভিন্ন ড্র আলাদাভাবে অনুষ্ঠিত হবে।

২০২২ ফিফা বিশ্বকাপ বাছাইপর্ব প্রক্রিয়া কোভিড-১৯ বৈশ্বিক মহামারির কারণে অনেকবার স্থগিত হয়েছে।

## উত্তীর্ণ দল

;মন্তব্য

## বাছাই প্রক্রিয়া
ফিফার সকল সদস্য যার সংখ্যা বর্তমানে ২১১ তারা সকলেই বাছাই পর্বে খেলার যোগ্য। স্বাগতিক হিসাবে কাতার টুর্নামেন্টের চূড়ান্তপর্বে স্বয়ংক্রিয়ভাবে যোগ্যতা অর্জন করেছে। তবে এএফসি আয়োজিত এশিয়ান কাপের অংশ হিসাবে বাছাই পর্বে অংশ নিতে কাতার বাধ্য, কারণ প্রথম দুই রাউন্ড ২০২৩ এএফসি এশিয়ান কাপের যোগ্যতা নির্ধারণী হিসাবে কাজ করে। যদি তারা তাদের গ্রুপে বিজয়ী বা রানার্সআপ হিসাবে শেষ করে তবে পঞ্চম সেরা গ্রুপ রানার্সআপ তাদের পরিবর্তে এগিয়ে যাবে। ১৯৩০ এবং ১৯৩৪ সালের প্রথম দুটি টুর্নামেন্টের পরে এই প্রথমবারের মতো বিশ্বকাপ এমন একটি দেশে আয়োজিত হবে যার জাতীয় দল এর আগে কখনো ফাইনাল ম্যাচ খেলেনি। বর্তমান বিশ্বকাপের চ্যাম্পিয়ন ফ্রান্সকেও অন্যান্যদের মতো বাছাই পর্ব পেরিয়ে চূড়ান্ত পর্বে খেলতে হবে।

প্রতিটি কনফেডারেশনের জন্য স্থান বরাদ্দের বিষয়ে ফিফা কংগ্রেসের পরে ৩০ মে ২০১৫ জুরিখে ফিফা নির্বাহী কমিটি আলোচনায় বসে। কমিটি সিদ্ধান্ত নেয় যে ২০০৬, ২০১০ এবং ২০১৪ সালে ব্যবহৃত একই বরাদ্দ ২০১৮ এবং ২০২২ টুর্নামেন্টের জন্য বহাল রাখা হবে:

* এএফসি (এশিয়া): ৪ অথবা ৫
* ক্যাফ (আফ্রিকা): ৫
* কনকাকাফ (উত্তর, মধ্য আমেরিকা ও ক্যারিবীয় অঞ্চল): ৩ অথবা ৪
* কনমেবল (দক্ষিণ আমেরিকা): ৪ অথবা ৫
* ওএফসি (ওশেনিয়া): ০ অথবা ১
* উয়েফা (ইউরোপ): ১৩
* স্বাগতিক: ১

### বাছাইপর্বের সংক্ষিপ্তসার
রাশিয়া যদি চূড়ান্ত পর্বে খেলার যোগ্যতা লাভ করে তবে তার খেলোয়াড়রা বিশ্ব ডোপিং-বিরোধী সংস্থার (ওয়াডা) ডোপিং টেস্টিং ল্যাবরেটরি ডাটাবেসের দেশের রাষ্ট্র-অনুমোদিত অবৈধ প্রভাব বিস্তার বিষয়ে তদন্ত করার পর বিশ্ব চ্যাম্পিয়নশিপ এবং অলিম্পিক গেমসের সকল খেলায় দুই বছরের নিষেধাজ্ঞার ফলস্বরূপ দেশের নাম, পতাকা বা সংগীত ব্যবহার করতে পারবে না। তদন্তকারীদের হাতে কারসাজি করা ল্যাব তথ্য হস্তান্তর করার জন্য রুসাদা অ-অনুগত বলে প্রমাণিত হওয়ার পরে, ওয়াডা ২০১৯ সালের ৯ ডিসেম্বরে প্রাথমিক ভাবে চার বছরের নিষেধাজ্ঞার প্রস্তাব করেছিল। ওয়াডা এর রায়ে সেই সকল ক্রীড়াবিদদের অনুমতি দিয়েছে যারা ডোপিং বা লুকানোর সাথে জড়িত ছিল না তারা প্রতিযোগিতায় অংশ নিতে পারবে, তবে বড় আন্তর্জাতিক ক্রীড়া প্রতিযোগীতায় রাশিয়ান পতাকা এবং সংগীত ব্যবহার নিষিদ্ধ করে। এই রায়ের বিরুদ্ধে স্পোর্ট (সিএএস) এর সালিশি কোর্টে আপিল করা হয়। সিএএস ২০২০ সালের ১৭ ডিসেম্বর আপিলের রায় দেয়, নিষেধাজ্ঞাটি চার থেকে দুই বছর থেকে কমিয়ে ২০২২ সালের ১৬ ডিসেম্বর পর্যন্ত নির্ধারণ করা হয়। সিএএসের রায় অনুসারে "নিরপেক্ষ ক্রীড়াবিদ" বা "নিরপেক্ষ দল" শব্দগুলির সমান তাৎপর্য থাকলে "রাশিয়া" নামটি পোশাকে প্রদর্শন করতে পারবে।

## পদ্ধতি
বাছাইপর্বের প্রতিযোগিতার পদ্ধতি প্রতিটি কনফেডারেশনের উপর নির্ভর করে *(নিচে দেখুন)*। প্রতিটি পর্বের খেলা নিম্নলিখিত পদ্ধতি অনুসারে হবে:
*লিগ পদ্ধতি, যেখানে দুই দলের বেশি দল নিয়ে গ্রুপ গঠিত হবে সেখানে তারা রাউন্ড-রবিন প্রতিযোগিতার মাধ্যমে হোম-এন্ড-অ্যাওয়ে ম্যাচ খেলবে অথবা ফিফার সাংগঠনিক কমিটির অনুমতি ব্যতিরেকে দল গঠন করে অথবা অংশগ্রহণকারী দলগুলো এক বা একক নিরপেক্ষ অঞ্চলে খেলার আয়োজন করে থাকে।
*নকআউট পদ্ধতি, যেখানে দুই দল দুই লেগে ম্যাচের মাধ্যমে হোম-এন্ড-অ্যাওয়ে ম্যাচ খেলে থাকে।

### টাইব্রেকার
লিগ পদ্ধতিতে, প্রত্যেক গ্রুপে প্রতি দলের র‍্যাঙ্কিং নিম্নে বর্ণিত নিয়ম অনুসারে হয়ে থাকে (ধারা ২০.৪ এবং ২০.৬):
# পয়েন্ট (জয়ের জন্য ৩ পয়েন্ট, ড্রয়ের জন্য ১ পয়েন্ট এবং হারের জন্য ০ পয়েন্ট)
# সামগ্রিক গোল পার্থক্য
# সামগ্রিক স্বপক্ষে গোল 
# একই পয়েন্টে থাকা দলের খেলার পয়েন্ট
# একই পয়েন্টে থাকা দলের গোল পার্থক্য
# একই পয়েন্টে থাকা দলের করা সর্বমোট গোল
# একই পয়েন্টে থাকা দলের করা অ্যাওয়ে গোল (হোম-এন্ড-অ্যাওয়ে লিগ পদ্ধতিতে যদি একই পয়েন্টে ২টি দল থাকে)
# ফেয়ার প্লে পয়েন্ট
#* প্রথম হলুদ কার্ড: বিয়োগ ১ পয়েন্ট
#* পরোক্ষভাবে প্রাপ্ত লাল কার্ড (দ্বিতীয় হলুদ কার্ড): বিয়োগ ৩ পয়েন্ট
#* প্রত্যক্ষভাবে প্রাপ্ত লাল কার্ড: বিয়োগ ৪ পয়েন্ট
#* হলুদ কার্ড এবং প্রত্যক্ষভাবে প্রাপ্ত লাল কার্ড: বিয়োগ ৫ পয়েন্ট
# এছাড়াও ফিফা আয়োজক কমিটির দ্বারা নির্ধারিত আরো অনেক নিয়ম

যেসব ক্ষেত্রে বিভিন্ন দলের মধ্যে একই পয়েন্টে থাকা দলগুলোর মধ্যে পরবর্তী পর্বে এগিয়ে যাওয়ার জন্য দল নির্ধারণ করা হয়, সেসকল ক্ষেত্রে কনফেডারেশন কর্তৃক নির্ধারিত মানদণ্ড প্রয়োগ করা হয় এবং একই সাথে সেখানে ফিফার অনুমোদন প্রয়োজন হয় (ধারা ২০.৮)।

নকআউট পদ্ধতিতে, দুই লেগে যে দল সামগ্রিক স্কোরে সর্বাধিক গোল করে সেই দলটি পরবর্তী পর্বে অগ্রসর হয়ে থাকে। যদি খেলার শেষ পর্যায়ে সামগ্রিক স্কোর সমান থাকে তখন অ্যাওয়ে গোল নিয়ম প্রয়োগ করা হয়, যেমন জেই দল দুই লেগের খেলায় সর্বাধিক অ্যাওয়ে গোল করে সেই দল পরবর্তী পর্বে অগ্রসর হয়। যদি দুই দলের অ্যাওয়ে গোল সমান থাকে তখন ৩০ মিনিটের অতিরিক্ত সময় খেলা হয়ে থাকে, যেখানে উভয় অর্ধে ১৫ মিনিট করে খেলা হয়। অতিরিক্ত সময়ের পর পুনরায় অ্যাওয়ে গোল নিয়ম প্রয়োগ করা হয়, যেমন, যদি অতিরিক্ত সময়ে উভয় দল গোল করে এবং পরিশেষে উভয় দলের সামগ্রিক স্কোর একই থাকে, তখন সফরকারী দল অধিক অ্যাওয়ে গোল থাকায় পরবর্তী পর্যায়ে খেলার জন্য উন্নীত হয়। যদি অতিরিক্ত সময়ে কোন দলই গোল করতে না পারে তবে পেনাল্টি শুট-আউটের মাধ্যমে উক্ত সমতার নির্ধারণ হয়ে থাকে (ধারা ২০.১০)।

## কনফেডারেশনের বাছাইপর্ব

### এএফসি

বাছাইপর্বের প্রারম্ভিক দুই পর্ব ২০২৩ এএফসি এশিয়ান কাপের যোগ্যতা নির্ধারণী হিসাবেও কাজ করবে। তাই ২০২২ ফিফা বিশ্বকাপের আয়োজক কাতার কেবল এই প্রথম দুই পর্বে অংশ নিয়েছে।

যোগ্যতা নির্ধারণী কাঠামোটি নিম্নরূপ:
***প্রথম পর্ব**: মোট ১২টি দল (যে সকল দলের অবস্থান ৩৫–৪৬) দুই লেগের হোম-এন্ড-অ্যাওয়ে খেলায় অংশগ্রহণ করে। এই পর্বে বিজয়ী ৬টি দল দ্বিতীয় পর্বে উন্নীত হয়েছে।
***দ্বিতীয় পর্ব**: সর্বমোট ৪০টি দলকে (যে সকল দলের অবস্থান ১–৩৪ এবং প্রথম পর্বে বিজয়ী ৬ দল) ৮টি গ্রুপে বিভক্ত করা হয়, তারা রাউন্ড-রবিন প্রতিযোগিতার মাধ্যমে হোম-এন্ড-অ্যাওয়ে ম্যাচ খেলায় অংশগ্রহণ করবে। ৮টি গ্রুপের বিজয়ী দল এবং শীর্ষ ৪টি গ্রুপ সেরা রানার-আপ দল ফিফা বিশ্বকাপের বাছাইপর্বের তৃতীয় পর্বে উন্নীত হব এবং একই সাথে ২০২৩ এএফসি এশিয়ান কাপে উন্নীত হবে। কাতার যদি তাদের গ্রুপে বিজয়ী হয় বা চার সেরা রানার্সআপ হয়, তবে পঞ্চম সেরা রানার্সআপ দল তৃতীয় রাউন্ডে উন্নীত হবে।
***তৃতীয় পর্ব**: সর্বমোট ১২টি দল এই পর্বে দুই গ্রুপে বিভক্ত হয়ে প্রতি গ্রুপে ৬টি দল রাউন্ড-রবিন প্রতিযোগিতার মাধ্যমে হোম-এন্ড-অ্যাওয়ে ম্যাচ খেলায় অংশগ্রহণ করবে। প্রতি গ্রুপের শীর্ষ দুই দল বিশ্বকাপের চূড়ান্ত পর্বে উন্নীত হবে এবং তৃতীয় স্থান প্রাপ্ত দলদুটি একটি ম্যাচে একে অপরের বিরুদ্ধে খেলবে। বিজয়ী আন্তঃ-কনফেডারেশন প্লে-অফ ম্যাচে খেলার জন্য উন্নীত হবে, প্লে-অফ ম্যাচের বিজয়ী দল চূড়ান্ত পর্বে খেলবে।

#### বর্তমান পর্যায় (দ্বিতীয় রাউন্ড)

### সিএএফ

১০ জুলাই ২০১৯ সিএএফ তার ২০১৪ ফিফা বিশ্বকাপের বাছাই এর জন্য ব্যবহৃত বিন্যাসটিই অনুসরণের ঘোষণা দেয়।

***প্রথম পর্ব**: ২৮ টি দল (যে সকল দলের অবস্থান ২৭-৫৪) দুই লেগের হোম-এন্ড-অ্যাওয়ে খেলায় অংশ নিবে। ১৪ বিজয়ী দল দ্বিতীয় রাউন্ডে উঠবে।
***দ্বিতীয় পর্ব**': ৪০ টি দলকে (যে সকল দলের অবস্থান ১–২৬ এবং প্রথম পর্বের বিজয়ী ১৪ টি দল) দশটি গ্রুপে বিভক্ত করা হবে, প্রতি গ্রুপের চারটি দল হোম-এন্ড-অ্যাওয়ে পদ্ধতিতে রাউন্ড রবিন ম্যাচ খেলায় অংশ নিবে। ১০ গ্রুপের বিজয়ীরা তৃতীয় রাউন্ডে উঠবে।
***তৃতীয় পর্ব**': দ্বিতীয় রাউন্ড থেকে আগত ১০ টি দল একে অপরের বিপক্ষে দুই লেগের হোম-এন্ড-অ্যাওয়ে খেলায় অংশ নিবে। পাঁচ বিজয়ী দল বিশ্বকাপের মূল পর্বে খেলার যোগ্যতা অর্জন করবে।

#### বর্তমান পর্যায় (দ্বিতীয় রাউন্ড)

### কনকাকাফ

#### মূল পদ্ধতি

#### নতুন পদ্ধতি

#### বর্তমান পর্যায় (প্রথম রাউন্ড)

### কনমেবল

২৪ জানুয়ারি ২০১৯ কনমেকল কাউন্সিল পূর্বের ছয়টি টুর্নামেন্টের জন্য ব্যবহৃত একই বাছাইপর্ব কাঠামো বজায় রাখার সিদ্ধান্ত নেয়। ২০২০ সালের অক্টোবর থেকে ২০২২ সালের জুন (পূর্বে ২০২০ সালের মার্চ থেকে ২০২১ সালের নভেম্বর নির্ধারিত ছিল, কিন্তু পরে কোভিড-১৯ মহামারির কারণে তা স্থগিত করা হয়), দশটি কনমেবল দেশের সকলেই হোম ও এন্ড-এওয়ে রাউন্ড-রবিন লিগ ভিত্তিতে খেলবে। শীর্ষস্থানীয় চারটি দল বিশ্বকাপের চূড়ান্ত পর্বে যোগ্যতা অর্জন করবে এবং পঞ্চম স্থান অর্জনকারী দলটি আন্তঃ-ফেডারেশন প্লে-অফে খেলবে।

#### বর্তমান পর্যায়

### ওএফসি

#### বর্তমান পর্যায় (প্রথম রাউন্ড)

### উয়েফা

#### বর্তমান পর্যায় (প্রথম রাউন্ড)

## আন্তঃ-কনফেডারেশন প্লে-অফ

চূড়ান্ত পর্বে জন্য দুটি দলের যোগ্যতা নির্ধারণের জন্য দুটি আন্তঃ-কনফেডারেশন প্লে-অফ ম্যাচ থাকবে। ম্যাচদুটি ২০২২ সালের জুনে অনুষ্ঠিত হওয়ার কথা রয়েছে।

## সর্বোচ্চ গোলদাতা

## তথ্যসূত্র

বিষয়শ্রেণী:২০২২ ফিফা বিশ্বকাপ বাছাইপর্ব
বাছাইপর্ব
বিষয়শ্রেণী:ফিফা বিশ্বকাপ বাছাইপর্ব
বিষয়শ্রেণী:কোভিড-১৯ মহামারি দ্বারা প্রভাবিত ক্রীড়া ঘটনা